
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS ANTIKORUPCIJOS KOMISIJOS SUDARYMO IR DĖL PANEVĖŽIO RAJONO SAVIVALDYBĖS TARYBOS 2015 M. BIRŽELIO 11 D. SPRENDIMO NR. T-139 „DĖL PANEVĖŽIO RAJONO SAVIVALDYBĖS ANTIKORUPCIJOS KOMISIJOS SUDARYMO IR JOS NUOSTATŲ PATVIRTINIMO“ PAKEITIMO


2019 m. birželio 20 d. Nr. T-141
Panevėžys


[bookmark: _Hlk11684685]Vadovaudamasi Lietuvos Respublikos vietos savivaldos įstatymo 15 straipsnio 1, 4, 6 ir 61 dalimi, 16 straipsnio 2 dalies 6 punktu, 18 straipsnio 1 dalimi, Panevėžio rajono savivaldybės tarybos veiklos reglamento, patvirtinto Panevėžio rajono savivaldybės tarybos 2011 m. rugpjūčio 25 d. sprendimu Nr. T-163 „Dėl Panevėžio rajono savivaldybės tarybos veiklos reglamento patvirtinimo“,   19 skyriumi, bei atsižvelgdama į 2019 m. gegužės mėn. vykusių Panevėžio rajono savivaldybės administracijos seniūnijų išplėstinių seniūnaičių sueigų protokolus ir į Savivaldybės tarybos  opozicijos 2018-06-11 rašytinį siūlymą, Savivaldybės taryba n u s p r e n d ž i a: 
	1. Sudaryti Panevėžio rajono savivaldybės tarybos įgaliojimų laikui šios sudėties Panevėžio rajono savivaldybės antikorupcijos komisiją:
	1.1. Dalius Dirsė – Savivaldybės tarybos narys;
	1.2. Erika Krūmienė – Paįstrio seniūnijos Puodžiūnų seniūnaitijos seniūnaitė;
	1.3. Alfonsas Morkvėnas – Savivaldybės tarybos narys;
	1.4. Modesta Petrauskaitė – Savivaldybės tarybos narė;
	1.5. Regina Turulienė – Raguvos seniūnijos Šilų seniūnaitijos seniūnaitė.
	2. Panevėžio rajono savivaldybės antikorupcijos komisijos pirmininku skirti Dalių Dirsę.
	3. Pakeisti Panevėžio rajono savivaldybės antikorupcijos komisijos nuostatus, patvirtintus Panevėžio rajono savivaldybės tarybos 2015 m. birželio 11 d. sprendimu Nr. T-139 „Dėl Panevėžio rajono savivaldybės antikorupcijos komisijos sudarymo ir jos nuostatų patvirtinimo“:
3.1. pakeisti 5 punktą ir jį išdėstyti taip:
„5. Komisijos nariais gali būti Savivaldybės tarybos nariai, valstybės tarnautojai, ekspertai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai), bendruomeninių organizacijų atstovai, kiti Savivaldybės gyventojai. Komisijoje seniūnaičiai arba seniūnaičiai ir visuomenės atstovai turi sudaryti ne mažiau kaip 1/3 Komisijos narių.“; 
3.2. pakeisti 6 punktą ir jį išdėstyti taip:
„6. Komisijos pirmininkas Savivaldybės mero teikimu skiriamas iš Komisijos narių. Jeigu yra paskelbta Savivaldybės tarybos opozicija, Komisijos pirmininko kandidatūrą iš Komisijos narių Savivaldybės meras teikia Savivaldybės tarybos opozicijos rašytiniu siūlymu, pasirašytu daugiau kaip pusės visų Savivaldybės tarybos opozicijos narių. Jeigu Savivaldybės tarybos opozicija nepasiūlo Komisijos pirmininko kandidatūros, Komisijos pirmininką Savivaldybės taryba iš Komisijos narių skiria Savivaldybės mero teikimu. Komisijos pirmininko pavaduotojas išrenkamas pirmame komisijos posėdyje Komisijos pirmininko teikimu.“;
[bookmark: _GoBack]3.3. papildyti 61 punktu ir jį išdėstyti taip:
„61. Komisijos pirmininku gali būti skiriamas tik nepriekaištingos reputacijos, kaip ji yra apibrėžta Lietuvos Respublikos vietos savivaldos įstatyme, Savivaldybės tarybos narys, kuris įstatymų nustatyta tvarka per pastaruosius 3 metus nebuvo pripažintas šiurkščiai pažeidusiu Lietuvos Respublikos viešųjų ir privačių interesų derinimo valstybinėje tarnyboje įstatymą. Jeigu Komisijos pirmininkas pripažįstamas šiurkščiai pažeidusiu Lietuvos Respublikos viešųjų ir privačių interesų derinimo valstybinėje tarnyboje įstatymą arba neatitinkančiu Lietuvos Respublikos vietos savivaldos įstatyme nustatytų nepriekaištingos reputacijos reikalavimų netenka įgaliojimų prieš terminą mero siūlymu Savivaldybės tarybos sprendimu.“.


Savivaldybės meras					Povilas Žagunis

